বিধানসভা নির্বাচন পর্যন্ত রাজ্য বিজেপি সভাপতি থাকছেন রাহুল সিনহাই। তবে এই মাসেই বদল হবে কয়েকটি জেলার নেতৃত্বে। গেরুয়া শিবিরের খবর, বিধানসভা ভোটে বিশেষ দায়িত্ব পেতে চলেছেন রূপা গাঙ্গুলি।   
 ব্যুরো: বিধানসভা নির্বাচন পর্যন্ত রাজ্য বিজেপি সভাপতি থাকছেন রাহুল সিনহাই। তবে এই মাসেই বদল হবে কয়েকটি জেলার নেতৃত্বে। গেরুয়া শিবিরের খবর, বিধানসভা ভোটে বিশেষ দায়িত্ব পেতে চলেছেন রূপা গাঙ্গুলি।    পুরভোটে হতাশাজনক পারফরম্যান্সের পর পশ্চিমবঙ্গ নিয়ে রীতিমতো চিন্তিত পদ্মশিবির। দলীয় সংগঠনকে অবিলম্বে ঢেলে সাজানোর নির্দেশ দিয়েছে সঙ্ঘ। সেইমতো এই মাসেই বেশ কিছু বদল আসছে সংগঠনে। বিধানসভা নির্বাচনে রাহুল সিনহার পাশেই থাকবেন রূপা গাঙ্গুলি। যদিও মুখ হিসেবে তাঁকে তুলে ধরা হবে না। তবে দীর্ঘ মেয়াদি রাজনীতিতে রূপা গাঙ্গুলিকে মমতা বন্দ্যোপাধ্যায়ের প্রতিপক্ষ হিসেবে তুলে ধরার একটা ভাবনা রয়েছে। আবার তৃতীয় কাউকে দলে এনে চমক দেওয়ার কথাও ভেবে রেখেছে বিজেপি নেতৃত্ব। বিধানসভা ভোটের পর রাহুল সিনহাকে কোনও বৃহত্তর মঞ্চে পুনর্বাসন দেওয়ার ভাবনা রয়েছে কেন্দ্রীয় নেতৃত্বের। পাশাপাশি, রয়েছে রূপা গাঙ্গুলিকে তুলে আনার পরিকল্পনা। রাজ্যবাসীর কাছে অতি গ্রহণযোগ্য কাউকে দলে এনে চমক দেওয়ার চেষ্টাও চলছে।